چورچ ووكر بوش (انجليزى:George Walker Bush) (من مواليد 6 يوليه 1946) هو رئيس امريكا التالت و اربعين من 20 يناير سنة 2001 لحد 20 يناير سنة 2009.و كان حاكم تكساس من سنة 1995 لسنة 2000. و معروف كتير بإسم چورچ دبليو بوش . بوش هو الابن البكر للرئيس جورج بوش الاب ، اللى كان رئيس امريكا الواحد و اربعين، و باربارا بوش ، و ده بيخلليه واحد من اتنين بس من الرؤساء الأميركيين اللى كانو أولاد رئيس امريكا. و چورچ دبليو بوش هو كمان اخو چيب بوش اللى كان حاكم ولاية فلوريدا. بعد ما چورچ دبليو بوش إتخرج من جامعة ييل سنة 1968 و مدرسة هارفارد للاعمال سنة 1975 ،إشتغل فى شركات البترول و إتجوز لورا ويلش سنة 1977. بتطالب منظمات دوليه لحقوق الانسان بالقبض على بوش لمحاكمته على جرايم تعذيب ضد المساجين و الاسرى فى العراق و افغانستان. و عشان كده ما بقاش قادر يسافر لبلاد ممكن يتقبض عليه فيها لتقديمه للمحاكمه. فى فبراير 2011 لغى بوش زيارته لسويسرا للسبب ده.